Document ID: /roh_data/filtered/fineweb-2-filterrobots_roh.jsonl.gz/65008

La CartaCulturala è in document persunal gratuit per creschids e uffants a patir da tschintg onns. Cun quella survegnis Vus rabats sin passa 3´800 purschidas en l´entira Svizra. La CartaCulturala pudais Vus dumandar tar Caritas Grischun. Ella è valaivla in onn e po vegnir prolungada suenter ch'ils documents èn vegnids examinads danovamain.
La carta dat il dretg sin pretschs pli favuraivels per diversas purschidas en ils secturs cultura, furmaziun, sport, temp liber e sanadad. La CartaCulturala è da mussar avant che pajar. Tar reservaziuns ed empustaziuns (p.ex. abunament da gasetta) èsi da far attent a la CartaCulturala. Las instituziuns partenarias han plazzà il tatgader cotschen da la CartaCulturala bain visibel a la cassa e sa preschentan uschia sco „lieus da solidaritad vivida“
Cun la CartaCulturala profitais Vus da reducziuns da pretsch da fin a 70 pertschient per bleras purschidas el chantun Grischun e bleras ulteriuras offertas en l´entira Svizra. Intgins exempels:
La CartaCulturala è gratuita
Las utilisadras ed ils utilisaders da la CartaCulturala profiteschan da la gronda acceptanza da la CartaCulturala en l´entira Svizra. La CartaCulturala regiunala per exemepel è valaivla en l´entira Svizra per tut las purschidas.